钦定古今图书集成/明伦汇编/氏族典/第521卷 > 薛琡
## 钦定古今图书集成/明伦汇编/氏族典/第521卷 > 薛琡

按《北齐书薛琡传》：“琡字昙珍，河南人，其先代人，本姓
叱干氏。父豹子，魏徐州刺史。琡形貌魁伟，少以干用
称。为典客令，行洛阳令，部内肃然，事务简静。迁吏部
尚书。天平初，高祖引为丞相长史。琡宿有能名，深被
礼遇，军国之事，多所闻知。累还尚书仆射，卒。琡久在
省闼，闲明簿领，当官部断，敏速如流。然天性险忌，情”
义不笃，外似方格，内实浮动，受纳货贿，曲法舞文，多
所伤害，士民畏恶之。